|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. június 16 - ai rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára „A Budapest VII. kerület, Klauzál tér 5. szám alatti (hrsz: 34288/0/A/7) helyiségben iroda kialakítása”  tárgyú bonyolítói szerződés jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő közszolgáltatási szerződés 1. számú mellékletének (előterjesztés 1. melléklete) 9. pontja (12. bekezdése) alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

Budapest Főváros VII. kerület Erzsébetváros Önkormányzata Képviselő-testületének 55/2025 (II.19.) határozata (előterjesztés 2. melléklete) 1. pontja alapján a Társaság feladata a Budapest, VII. kerület, Klauzál tér 5. szám alatti (hrsz: 34288/0/A/2) helyiség a KULT7 Erzsébetváros Nonprofit Kft. feladatellátásának megfelelő átalakítása.

Az átalakítás kivitelezésének finanszírozása érdekében bonyolítói szerződés (határozati javaslat 1. melléklete) megkötése szükséges. Az ingatlan átalakítási munkáira vonatkozó műszaki leírást a bonyolítói szerződés melléklete tartalmazza.

A bonyolítói szerződés bruttó összege 54 113 021, -Ft, mely az Önkormányzat 2025. évi költségvetéséről szóló 5/2025. (II. 19.) önkormányzati rendeletében biztosított.

Fentiek alapján kérjük a Tisztelt Bizottságot, hogy a bonyolítói szerződés megkötéséhez hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) rendelet 5. § (1)-(2) bekezdése biztosítja.

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről - a továbbiakban együtt: vagyonról - rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét)* *esetében;”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2025. (VI.16.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között „A Budapest VII. kerület, Klauzál tér 5. szám alatti ( hrsz: 34288/0/A/2) helyiségben iroda kialakítása” tárgyú bonyolítói szerződés jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozati javaslat 1. mellékletét képező „A Budapest VII. kerület, Klauzál tér 5. szám alatti (hrsz: 34288/0/A/2) helyiségben iroda kialakítása” tárgyú, bruttó 54 113 021,- Ft összegű bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a bonyolítói szerződés aláírására.

**Felelős:** Niedermüller Péter polgármester

**Határidő:** 1. pont tekintetében: 2025. június 16.

2. pont tekintetében 2025. június 30.

Budapest, 2025. június 4.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Előterjesztés mellékletek:

1. melléklet – EVIN Közszolgálatási szerződés Lakás és helyiséggazdálkodási feladatok ellátására
2. melléklet – Képviselő-testület 55/2025. (II.19.) határozata

Határozati javaslat melléklet:

1. melléklet – Bonyolítói szerződés (1. mellékletével együtt) Iroda kialakítása Klauzál tér 5.