|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. június 16 - ai rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Nonprofit Zrt., mint ajánlatkérő a „Budapest VII. kerület, Verseny utca 22-24. (hrsz.: 32934) szám alatti ingatlanon lakóépület építése során műszaki ellenőri tevékenység ellátása” tárgyú közbeszerzési eljárását megindító |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Nonprofit Zrt. (a továbbiakban: Társaság) között „Budapest VII. kerület, Verseny utca 22-24. szám alatti, 32934 helyrajzi számú ingatlan lakóépület létesítése céljából történő beépítése” tárgyában 2025. május 08-án kötött bonyolítói szerződés (a továbbiakban: Bonyolítói szerződés) van érvényben (előterjesztés 1. melléklete).

A tárgyi bonyolítói szerződésben szereplő építési munkák kivitelezéséhez műszaki ellenőri tevékenység igénybevétele szükséges, melyre vonatkozó megbízási szerződést a Társaság közbeszerzési eljárás során kiválasztott vállalkozóval köti meg. A nemzeti, Kbt. 112. § (1) bekezdés b) pont szerinti Nyílt (hirdetménnyel induló) közbeszerzési eljárás megindításához szükséges dokumentumokat a határozati javaslat mellékletei tartalmazzák. Az eljárás becsült értéke nettó 41.398.000, -Ft. A tárgyi közbeszerzés szerepel a Társaság 2025. évi közbeszerzési tervében (előterjesztés 2. melléklet).

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak…”*

Fentiek alapján kérjük „Budapest VII. kerület, Verseny utca 22-24. (hrsz.: 32934) szám alatti ingatlanon lakóépület építése során műszaki ellenőri tevékenység ellátása” tárgyú közbeszerzési eljárás Társaságunk által történő megindításának jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …./2025. (VI.16.) számú határozata az EVIN Nonprofit Zrt. ajánlatkérő részére a „Budapest VII. kerület, Verseny utca 22-24. (hrsz.: 32934) szám alatti ingatlanon lakóépület építése során műszaki ellenőri tevékenység ellátása”tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az EVIN Nonprofit Zrt. által előterjesztett „Budapest VII. kerület, Verseny utca 22-24. (hrsz.: 32934) szám alatti ingatlanon lakóépület építése során műszaki ellenőri tevékenység ellátása” tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** 2025. június 16.

Budapest, 2025. június 4.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Előterjesztés mellékletek:

1. sz. melléklet – Bonyolítói szerződés Verseny u. 22-24. lakóépület építése
2. sz. melléklet – EVIN Nonprofit Zrt. 2025. évi aktuális közbeszerzési terve

Határozati javaslat mellékletek:

1. sz. melléklet – Ajánlati felhívás Verseny u. 22-24. lakóépület építése során műszaki ellenőri tevékenység ellátása

2. sz. melléklet – Közbeszerzési dokumentum Verseny u. 22-24. lakóépület építése műszaki ellenőrzése

3. sz. melléklet – Megbízási szerződéstervezet Verseny u. 22-24. lakóépület építése műszaki ellenőrzése

4. sz. melléklet – Feladatleírás Verseny u. 22-24. lakóépület építése műszaki ellenőrzése