|  |
| --- |
| **Budapest Főváros VII. kerület Erzsébetváros Önkormányzata**  **Maár Balázs irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. június 16 - ai rendes**

**ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés „Beléptetőkártyák, kártyaolvasók cseréje és optikai kiépítése” tárgyában |

**Készítette:**

Jámbor Gréta

referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetvárosi Polgármesteri Hivatal 4 hónapra szóló határozott idejű szerződést kíván kötni „Beléptetőkártyák, kártyaolvasók cseréje és optikai kiépítése” tárgyában.

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/23-1/2025. iktatószámú jegyzői engedély (előterjesztés 1. melléklete) alapján beszerzési eljárást indított a Hivatal részére „Beléptetőkártyák, kártyaolvasók cseréje és optikai kiépítése” tárgyban.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Beszerzési Szabályzat) rendelkezései alapján három gazdasági szereplő részére került megküldésre az ajánlattételi felhívás (előterjesztés 2. melléklete).

Az ajánlattételi határidőig, vagyis 2025. május 28. 14:00 óráig a Babarczy Informatikai, Szolgáltató és Kereskedelmi Kft. (előterjesztés 3. melléklete), a Floding Kft. (előterjesztés 4. melléklete) és az ItSmart Informatikai Kft. (előterjesztés 5. melléklete) küldte meg ajánlatát.

|  |  |  |
| --- | --- | --- |
| **Ajánlattevő megnevezése** | **Ajánlati ár (nettó)** | **Megjegyzés** |
| Babarczy Kft. | 16.427.586,- Ft | Érvényes |
| Floding Kft. | 15.497.540,- Ft | Érvényes |
| ItSmart Kft. | - | Érvénytelen  Érvénytelen aláírás |

A három gazdasági szereplő közül kettő érvényes ajánlatot adott, melyek közül a bírálati szempont szerint (szolgáltatás ellenértéke egy összegben megadva) a legelőnyösebb ajánlatot a Floding Kft. nyújtotta be (a bírálóbizottsági jegyzőköny az előterjesztés 6. melléklete).

A Beszerzési Szabályzat IV. fejezet 2.3. és 2.4. pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.*

*Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.*

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet rendelkezésre áll, Budapest Főváros VII. kerület Erzsébetváros Önkormányzata 2025. évi elfogadott költségvetésében az 5106 – Informatikai kiadások címen.

Kérem, hogy a Tisztelt Bizottság a fentebb megjelölt tárgyú beszerzésre vonatkozó vállalkozási szerződés megkötését nettó 15.497.540,- Ft + Áfa, összesen bruttó 19.681.876,- Ft összegben a Floding Kereskedelmi és Szolgáltató Korlátolt Felelősségű Társasággal (cégjegyzékszám: 13-09-198442, székhely: 2600 Vác, Damjanich János utca 14., adószám: 23755842-2-13, képviseli: Erdélyi György ügyvezető) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2025. (VI.16) határozata „Beléptetőkártyák, kártyaolvasók cseréje és optikai kiépítése” tárgyában**

1. Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a Floding Kereskedelmi és Szolgáltató Korlátolt Felelősségű Társaság (cégjegyzékszám: 13-09-198442, székhely: 2600 Vác, Damjanich János utca 14., adószám: 23755842-2-13, képviseli: Erdélyi György ügyvezető) és Budapest Főváros VII. Kerület Erzsébetvárosi Polgármesteri Hivatal között vállalkozási szerződés megkötését „Beléptetőkártyák, kártyaolvasók cseréje és optikai kiépítése” tárgyában 4 hónapos határozott időtartamra nettó 15.497.540,-Ft + Áfa, azaz mindösszesen bruttó 19.681.876,- Ft összegben.
2. felkéri a jegyzőt, hogy gondoskodjon a szerződés aláírásáról.

**Felelős:** 1. pont tekintetében: Niedermüller Péter polgármester

2.pont tekintetében: Tóth János jegyző

**Határidő:** 1. pont tekintetében: 2025. június 16.

2. pont tekintetében: 2025. június 24.

Budapest, 2025. június 3.

Maár Balázs

Informatikai és Ügyviteli Iroda

irodavezető

Előterjesztés mellékletei:

1. melléklet: Ajánlattételi felhívás engedélyező
2. melléklet: Ajánlattételi felhívás
3. melléklet: Babarczy Kft. ajánlata
4. melléklet: Floding Kft. ajánlata
5. melléklet: ItSmart Kft. ajánlata
6. melléklet: Bírálóbizottsági jegyzőkönyv